GiliGold/VAD_KnessetCorpus huggingface dataset:
מרים לסר: יש הרבה עיירות שמוכנות לקלוט את הקהילה.
דוד ביטן: את המשפחות האלה.
מרים לסר: את המשפחות האלה.
מרים לסר: יש דיור פרטי במחירים מאוד מאוד נמוכים והם יכולים להסתדר.
מרים לסר: אבל היא צריכה את העזרה התוספתית הזאת.
דוד ביטן: אני מדבר על מקבצים, כמו שעשו פעם, מקבצי דיור לעולים לרוסיה, אני מדבר על מקבצי דיור שיעשו לעולים מכל מיני, באופן כללי.
אריאל דיפורטו: אני רוצה להוסיף משהו.
אריאל דיפורטו: בעזרת משרד העלייה והקליטה עולים ממרוקו והרבה אנשים חסרי יכולת שמגיעים, מקבלים דיור ציבורי לאחר שעברו ועדת חריגים.
שלומית אבינח: מה פתאום - - - דיור ציבורי.
דוד ביטן: את יודעת כמה זמן לוקח לקבל דיור ציבורי במדינת ישראל?
דוד ביטן: זה כמו להרוויח במפעל הפיס.
אריאל דיפורטו: אני אתייחס אחרי זה.
שלומית אבינח: התור הוא נוראי, בואי, צריך להגיד דברים מדויקים לפרוטוקול.
אריאל דיפורטו: אני אתייחס לזה אחר כך, כי יש דברים שכמו שאמרתי, אני לא יכולה להגיד לפרוטוקול.
אריאל דיפורטו: אבל אני כן רוצה להתייחס, חוץ מסל קליטה שכל עולה מקבל, עולים ממדינות ערב מקבלים ממשרד העליה והקליטה גם קרן נמלטים, שזה עוד קרן שמקבלים בגלל שהם מגיעים מאותם מקומות.
אריאל דיפורטו: זה עוד סכום של כסף שמקבלים.
שלומית אבינח: משרד הקליטה איתנו בזום, הם יפרטו מה הם מקבלים.
אריאל דיפורטו: הם מקבלים את זה אם הם מגיעים ממדינות כאלה.
דוד ביטן: אבל אדם שבא לארץ במצב הזה צריך מקום מגורים, צריך עבודה.
דוד ביטן: צריך ללמוד את השפה, צריך מקורות מחיה בשנה הראשונה.
דוד ביטן: מה שנותנים זה לא מספיק.
דוד ביטן: אין על זה ויכוח.
דוד ביטן: מישהו מהאורחים רוצה לומר משהו?
אילן חטואל: שלום לכם מר ביטן, ולכל חברי הוועדה.
אילן חטואל: קודם כל תרשו לי להודות לראש הממשלה ולמל"ל, למעוז, לניר ברקת, ובכלל טוב להיות בישראל אחרי ארבעה וחצי חודשים.
אילן חטואל: אנחנו היינו 26 ישראלים תקועים במרוקו, וברוך השם באדיבותו של מלך מרוקו ומר אנדרי אזולאי ואנשים טובים מסביבנו הצלחנו להגיע לישראל, שזה, איך אומרים, עם ישראל חי וקיים ותודה רבה מעומק לבי, ובשם כל הנוסעים.
אילן חטואל: דבר נוסף ברשותכם, אתם צריכים להבין שהיום יש עוד 15 ישראלים במרוקו.
אילן חטואל: בזמן שאני מדבר איתכם עכשיו יש עוד קבוצת ישראלים שרוצים להגיע הביתה.
אילן חטואל: אלון מימון מאל ג'דידה, אלון בן נעים מהעיר פז, משפחת ביטון שהם אזרחים ישראלים ועוד ארבעה מוסלמים ועוד שלושה-ארבעה שאני לא זוכר את שמם.
אילן חטואל: אז יש פה בעייתיות מסוימת שהייתי דווקא רוצה להעלות בוועדה הזאת.
אילן חטואל: אנחנו העם היהודי ברוך השם, מחולקים בכל מיני תרבויות, מרוקו, ארצות הברית, לכולם ברוך השם יש קונסולים ויש שגרירויות.
אילן חטואל: לא יכול להיות שאנחנו המרוקאים, אין לנו אפילו משרדי קישור בין ישראל למרוקו.
אילן חטואל: וזאת אחת הבעיות היותר גדולות והמורכבות כרגע, בכל מה שקשור בהתקשרות ביחסים דיפלומטיים בין ישראל למרוקו.
אילן חטואל: כאשר היחסים לא ברמה דיפלומטית, הם יחסים טובים, יש יחסים מצויינים.
אילן חטואל: מלך מרוקו מחבק את הישראלים, אוהבים את מדינת ישראל, אוהבים את העם היהודי.
אילן חטואל: עובדה שהיו 70,000 ישראלים תיירים ב-2019.
אילן חטואל: לכן ברשותכם, אני מנסה להבין, מר דוד ביטן, ואני יודע שאתה הרבה שנים בפוליטיקה.
אילן חטואל: כמה חשוב שלנו, גם לנו מגיע.
אילן חטואל: אנחנו המזרחיים, מגיע לנו.
אילן חטואל: מגיע לנו משרדי קישור, מגיע לנו תרבות, מגיע לנו יחסים עסקיים, יש לנו את הזכות.
אילן חטואל: כאן מיליון מרוקאים בישראל.
דוד ביטן: אתה מדבר על נושאים של משרד החוץ כרגע.
דוד ביטן: יכול להיות שמגיע, אני לא אומר שלא, אבל אתה דיברת על הבעיה של ה-15 איש - - --
אילן חטואל: מר ביטן, כבוד שר החוץ, פעם אחת אני פניתי אליו והוא כתב מה שכתב בטויטר, לא ניכנס לזה כרגע.
אילן חטואל: מה שכן חשוב, ברשותך, מר ביטן, כל הנושא הזה, כל הוועדה הזאת היא ועדה חשובה מאוד.
אילן חטואל: אני מבחינתי, הלוואי והייתה דיסקרטית.
אילן חטואל: כי עצם העובדה שמדברים על העלאת יהודים ממרוקו, זה חוסר אמון במלך מרוקו.
אילן חטואל: חוסר אמון מוחלט במלך מרוקו.
דוד ביטן: בוא נדבר רגע על הבעיה של הקליטה, או של העליה לארץ של אלה שנמצאים שם.
אילן חטואל: בוא נדבר על ה-15 הישראלים.
דוד ביטן: יש 15 איש שאתה אומר שר וצים לעלות.
אילן חטואל: לא, ישראלים.
אילן חטואל: ישראלים.
דוד ביטן: מה, הם נסעו לשם כתיירים.
דוד ביטן: זה מה שהיה.
אילן חטואל: אני אגיד לך.
אילן חטואל: אחד נסע כדי למכור את הבית שלו, השני הוא איש עסקים בפז, יש לו איזו חברה שמתעסקת בקירור, השלישי הוא אדם מבוגר שבא לטייל ולבקר את המשפחה שלו.
אילן חטואל: הבעיה שהם לא עלו איתנו למטוס, לא בגלל שלא רצינו חס וחלילה, היה מקום במטוס.
אילן חטואל: הם לא עלו איתנו כי הם לא ידעו עלינו.
אילן חטואל: אז עכשיו יש 15 ישראלים, ואני שואל אותך שאלה, איש יקר, ואתה מר ביטן, מכיר את העבודה.
אילן חטואל: איך מדינת ישראל מתקשרת עם ממלכת מרוקו, עם בוריטה נאסר, שר החוץ המרוקאי, כן?
אילן חטואל: עם ממלכת מרוקו, בצורה מכובדת, מכבדת, להביא את ה-15 ישראלים האלה לישראל?
אילן חטואל: זו השאלה הכי חשובה עכשיו.
אילן חטואל: יש בחורה יהודייה אמריקאית, במצב קשה ביותר באחד ממלונות- - -
דוד ביטן: אני חייב לסיים.
דוד ביטן: תקשיב, אנחנו נבדוק את העניין הזה.
דוד ביטן: אני מבטיח לך שזה ייבדק.
שלומית אבינח: אילה סבן ממשרד הקליטה בבקשה.
אילה סבן: צהריים טובים.
אילה סבן: אני רק רציתי להוסיף משהו בהמשך לאריאל, היא אמרה את זה מאוד יפה.
אילה סבן: הקליטה לעניין מרוקו היא חלק מקליטה של קרן נמלטים ולכן הם מקבלים אקסטרה בנוסף לסל הקליטה, הם מקבלים מענק נוסף שהם יכולים להשתמש בו בנוסף לסל הקליטה וכמובן כל מה שקשור לעולה חדש הם מקבלים את זה אצלנו.
דוד ביטן: מה סכום המענק הנוסף?
אילה סבן: 15,000 שקל.
דוד ביטן: האם אתם יכולים להכין תכנית מיוחדת לאנשים כאלה שעולים ממקומות כמו מרוקו- - -
אילה סבן: זו התכנית המיוחדת לאנשים שעולים ממקומות כאלה.
דוד ביטן: לא, אני מדבר על תכנית שקשורה לדיור ועבודה.
אילה סבן: אם תהיה איזו שהיא החלטת ממשלה שתכלול את ה, תהיה החלטת ממשלה להחריג אותם, את העולים ממקומות כאלה ולתת להם תכנית מיוחדת, אז אנחנו נבנה, אם יהיה לנו תקציב, אם תהיה החלטת ממשלה על זה שצריך להחריג.
אילה סבן: כי הרי צריכים למצוא סיבה למה אתה מחריג אוכלוסיה מסוימת, עולים ממקום X או Y, לתת להם יותר מאשר לעולים רגילים.
אילה סבן: אז אם תהיה החלטת ממשלה- - -
דוד ביטן: יש הבדל בין להעלות ממקומות שהן מדינות רווחה לבין להעלות ממקומות כמו מרוקו, ודברים מהסוג הזה.
מרים לסר: פעם הייתה תכנית מיוחדת לעולים מתוניס ומתימן, שאפילו אריאל הייתה אחראית עליהם.
דוד ביטן: זה כמו עולי תימן.
דוד ביטן: נראה לך שהיום עולה מתימן יכול להשיג דירה כשהוא מגיע?
דוד ביטן: הוא לא יכול.
אריאל דיפורטו: אני אתייחס לא בפרוטוקול, אבל יש תכניות מיוחדות ויש אפילו החלטות ממשלה.
דוד ביטן: ומבצעי אותן?
אריאל דיפורטו: וזה הולך, וזה מאוד עוזר.
אריאל דיפורטו: אתה דיברת על תימנים, זה ממש - - -
דוד ביטן: התימנים אני יודע שהם נמצאים במרכז קליטה ברחובות כבר שש-שבע שנים.
דוד ביטן: אני לא רואה איפה הקליטה.
דוד ביטן: הם נמצאים במרכז קליטה.
דוד ביטן: טוב לכולם שהם נמצאים שם.
אריאל דיפורטו: לא, זה הפך לדיור קבע שם.
דוד ביטן: אין לנו ברירה, אנחנו צריכים להכנס לזה כוועדה.
דוד ביטן: אני מדבר על מקבצי דיור, לחזור ולעשות מספר מקבצים לעולים האלה.
דוד ביטן: זה דבר ראשון.
דוד ביטן: דבר שני, צריך לעשות איזו תכנית תעסוקה, הכשרה לתעסוקה לאלה שבאים.
שלומית אבינח: השרה ביקשה לקיים דיון בנושא תעסוקת עולים ואפשר לעשות את זה כנושא נפרד.
שלומית אבינח: בשונה מ- - -
דוד ביטן: אין בעיה, אנחנו נתכלל את הדברים האלה.
מרים לסר: אנחנו בקעליטה הקמנו שני מרכזי תעסוקה לדוברי צרפתית.
דוד ביטן: ואם צריך החלטות ממשלה, אז צריך החלטות ממשלה.
דוד ביטן: עם כל הכבוד, הנושא מס' 1, בעיה במדינת ישראל זו בעיית הדיור.
דוד ביטן: הרי לא מצפים מעולה חדש שיבוא, שיקנה דירה ב-3 מיליון שקל.
דוד ביטן: זה לא הגיוני.
דוד ביטן: אלא אם כן יש לו בבנק 100 מיליון שקל.
דוד ביטן: אז הוא יקנה.
דוד ביטן: עולה בא מצרפת עשיר, אז הוא קונה.
דוד ביטן: אבל עולה ממרוקו שבאמת משפחה שהיא לא עשירה, איך אתם רוצים שיגיעו לדירה?
דוד ביטן: בחיים הם לא יגיעו לדירה.
דוד ביטן: ואני לא מדבר על דירה במיליון דולר.
דוד ביטן: אני מדבר על מה שהיא אמרה בירוחם, שדירה עולה 400,000 שקל, גם את זה צריך לתת לו.
דוד ביטן: וגם את זה אין לו.
דוד ביטן: סיימנו עם משרד הקליטה.
דוד ביטן: מר חגואל, אני מבקש שתתייחס אם אתה יכול גם למה שאמרתי, הנושא של הקמת הקרן, מה הזמינות שלה, האם זה אפשרי?
דוד ביטן: ממה שאתה יודע, ומהניסיון שלך.
דוד ביטן: וגם לנושא של לתת סיוע ליהודי מרוקו, אם הם צריכים כרגע, על חשבון אותה קרן.
דוד ביטן: מה הכוונה?
דוד ביטן: שהסוכנות, עד שנסדיר את העניין עם הממשלה, תתן איזו השקעה קטנה.
יעקב חגואל: ראשית אני רוצה לברך אותך חבר הכנסת ביטן על שני דברים.
יעקב חגואל: אחד שאתה יו"ר הוועדה ועוד לא הייתה לי ההזדמנות להיות פה, אז ברכות, ואין לי ספק שזו הוועדה הכי חשובה בבית הזה, כי היא השער של העם היהודי למדינת ישראל ואתה אמון עליה היום.
יעקב חגואל: דבר שני, אני רוצה לברך על עצם הדיון.
יעקב חגואל: אני חושב שהקהילה היהודית במרוקו היא קהילה מדהימה, שעברה משבר גדול מאוד.
יעקב חגואל: ביחסים מספריים זה משהו שלא קרה בשום מקום אחר, אבל חשוב לומר, שהמשברים האלה כיום, בעקבות הקורונה, קורים בהרבה מאוד מהקהילות היהודיות.
יעקב חגואל: גם בקטנות אבל גם בגדולות.
יעקב חגואל: צריך להבין, גם צרפת, גם ארצות הברית וגם אנגליה, כמות היהודים שנפטרו- - -
דוד ביטן: בקהילות הגדולות אין לנו את היכולת הכלכלית לעשות את זה.
יעקב חגואל: אני עוד רגע אגיד איפה לדעתי עם ישראל שיושב בציון היום צריכים לראות איך אפשר לחזק גם את הקהילות היהודיות הגדולות, כי אנחנו נמצאים במשבר.
יעקב חגואל: המשבר הוא משבר עולמי, שיש בו, לנו בארץ אנחנו חווים אותו ברמה הבריאותית וברמה הכלכלית.
יעקב חגואל: אחינו בתפוצות חווים אותו גם ברמה האנטישמי שבה מייצרים היום נרטיב סביב העניין הזה של הקורונה, ומעבר לזה, אני צופה יום אחרי הקורונה, שהמשבר יהיה משבר ערכי, משבר שהורים שרוצים לשלוח את הילדים שלהם למוסדות לימוד יהודיים שעולים הרבה מאוד כסף, לא תהיה להם את האפשרות לעשות את זה.
יעקב חגואל: וזה ייצור לעניות דעתי, אנחנו הולכים לראות איך פחות ופחות יהודים מגיעים למוסדות חינוך יהודיים בגלל עניינים כלכליים, ייסגרו בתי ספר, ואנחנו רואים פה משבר גדול ביהדות העולם ברמה הערכית, ובהערכות שלנו אחוזי התבוללות, ב-20 השנים הקרובות יעלו ביתר שאת כשכבר היום הם גבוהים מאוד.
יעקב חגואל: זה הזמן שלנו, כמו שאמרו פה השרים לפני, לערבות הדדית.
יעקב חגואל: אנחנו היום כאן, גם מדינת ישראל וגם עם ישראל היושב בציון כולו, צריכים לראות איך אנחנו מסייעים להם.
יעקב חגואל: אני בהחלט חושב שסדר העדיפויות הראשון הוא הקהילות הקטנות, אבל אל לנו לחשוב, אדוני יו"ר הוועדה, שהקהילות הגדולות לא צריכות עזרה.
יעקב חגואל: ולא רק בכסף.
דוד ביטן: לא, הן צריכות.
דוד ביטן: אבל אני רק אומר, אתה יודע, אם תבקש הרבה לא תקבל כלום.
דוד ביטן: אני אומר בוא נתחיל ממשהו.
יעקב חגואל: לא רק בכסף.
יעקב חגואל: אנחנו היום בהסתדרות הציונית העולמית יחד עם משרד החינוך מוציאים מאות, כ-200 שליחים מורים לבתי הספר היהודיים.
יעקב חגואל: אם אנחנו נחליט ביחד להוציא 1,000 מורים שליחים שיחזקו את החינוך היהודי בתפוצות היום, זו עזרה שתהיה גם לקהילות גדולות וגם לקהילות קטנות.
יעקב חגואל: אני מדבר פה על הצעה פרקטית שיכולה לעזור גם ברמה של ישראל בכך שמורים כאן יהיה להם עוד איזה שהוא אתגר לעשות, ואנחנו לוקחים פה איזה שהוא רעיון ורואים איך אנחנו מחזקים את החינוך היהודי.
יעקב חגואל: כי בסופו של יום, יש בעיות כלכליות, ההורים לא ישלחו את הילדים למוסדות חינוך יהודיים, הם יעדיפו לשים את הכסף לאוכל של הילדים.
יעקב חגואל: ואם אנחנו חפצים שהעם שלנו ימשיך להיות עם יהודי ואנשים לא יתבוללו לנו, אנחנו צריכים לחזק את הדבר הזה שנקרא חינוך יהודי.
יעקב חגואל: וזה האתגר שאני חושב שאנחנו צריכים לקחת על עצמנו ולהתמקד במשהו מרכזי ולא בעניין של גמ"חים לאוכל או בתי תמחוי או כל מיני דברים כאלה, שפה יש עניינים אוניברסליים שיכולים לעזור.
יעקב חגואל: אני חושב שאנחנו פה, גם המוסדות הלאומיים וגם מדינת ישראל, יכולים להירתם לאתגר הזה.
דוד ביטן: יש עוד מישהו שרוצה להגיד משהו?
דוד ביטן: בבקשה יהודה.
יהודה פרץ: אני רוצה להגיד דבר אחד.
יהודה פרץ: בתקופה של הקורונה גם רציתי להודות לגב' אריאל דיפורטו, היא סייעה באמת, - - -- משפחה לארץ, בשיא הקורונה- - -
דוד ביטן: לא שמעתי.
יהודה פרץ: משפחה ממרוקו עשתה עליה - - - בצורה טובה ועל זה רציתי להודות לך גם כן.
יהודה פרץ: יש עוד משפחה שרוצה לעלות, אבל שוב פעם, כשהם באים, הם רוצים לדעת מה מחכה להם בישראל.
יהודה פרץ: חשוב מאוד באמת יו"ר הוועדה, לעשות חמ"ל כזה שידעו למי לפנות.
דוד ביטן: אמרתי להם את זה.
יהודה פרץ: ראית, לא היה למי לפנות באותו יום.
יהודה פרץ: משרד החוץ, זה היה טעות לפנות אליו.
יהודה פרץ: אם הייתי פונה אולי למור יוסף זה היה נראה היום אחרת.
יהודה פרץ: - - -- של העולים.
יהודה פרץ: ראית איזו עליה הייתה מניו יורק, כל החרדים - - -
דוד ביטן: למה פנית למשרד החוץ?
דוד ביטן: כי משרד החוץ טיפל בהחזרה של כל החבר'ה מפרו - - -
יהודה פרץ: אתה יודע מה, - - - אמרה לי פה, מה אמרו לי.
יהודה פרץ: 'הקונסוליה בצרפת סגורה, אין עם מי לדבר, כולם בבית'.
יהודה פרץ: זו תשובה?
דוד ביטן: אני רוצה לסכם את הדיון הפתוח הזה באופן הזה: קודם כל אנחנו מסכימים, אני מדבר על זה כבר כמעט שנה וחצי, אנחנו צריכים להקים איזו קרן, להתחיל ממשהו, שתסייע לקהילות.
דוד ביטן: בעיקר הקטנות אבל אם אפשר גדולות אז אין לי בעיה, כי גם שם יש בעיות.
דוד ביטן: אני מסכים שבנוסף לזה באמת צריך להגדיל את השליחים לבתי הספר, גם ישראלים שמגיעים יש להם יותר ניסיון וגם העלות התקציבית היא עלינו, לא עליהם.
דוד ביטן: ראיתי את השליחים האלה בחו"ל.
דוד ביטן: לא שמעתי ממך שאתה אומר שהסוכנות, ואני מדבר על מצ'ינג עם הסוכנות, לא שמעתי את זה ממך, האוזן שלי כבויה בדבר הזה.
דוד ביטן: עזבת את זה.
דוד ביטן: ברור שבעניין הזה נצטרך לעשות כמו ביתר הפרויקטים, בשלב ראשון לעשות מצ'ינג.
דוד ביטן: אפשר לדעתי בפעם הזאת לקבל תקציבים ממדינת ישראל כי זו בעיה אמתית, ולכן על בעיה אמתית צריך לשים יד בכיס, אין מה לעשות.
דוד ביטן: ויש לנו את התקציבים, יש לנו יכולת, איך נתניהו אומר?
דוד ביטן: המדינה חזקה כלכלית.
דוד ביטן: חזקה, אז קדימה.
דוד ביטן: תעזור גם ליהודים בעולם שיש להם בעיה.
דוד ביטן: ואפשר לעזור, וזה לא כסף גדול.
דוד ביטן: יש להם לא רק בעיית חינוך ובעיית רווחה יש להם גם בעיה באבטחה.
דוד ביטן: הקרן שהסוכנות עשתה בעניין של האבטחה הולכת להסתיים, נדמה לי שיש לה עוד שנה ואין יותר כסף.
דוד ביטן: אספו כסף לעניין הזה ובעיית האבטחה היא בעיה ממדרגה ראשונה, בבתי כנסת ובכל מקום, ואנחנו צריכים לראות איך אנחנו עוזרים.
דוד ביטן: אז אנחנו נטפל בזה גם מול הסוכנות וגם מול שר האוצר וראש הממשלה.
דוד ביטן: דבר נוסף, הנושא הזה של כניסה לישראל, במיוחד במשברים, צריך להתחדד.
דוד ביטן: לא יכול להיות דבר כזה שאין למי לפנות.
דוד ביטן: ויהודה צודק במה שהוא אומר.
דוד ביטן: כולם היו בבית בתקופה, וגם אם רצית לפנות למישהו, לא היה למי לפנות.
דוד ביטן: גם העובדים היו בבית, כי המדינה הייתה במצב חירום מה שנקרא.
דוד ביטן: צריכים גם מדיניות אחידה.
דוד ביטן: בסופו של דבר מדיניות אחידה לגבי יהודים.
דוד ביטן: אם אזרח ישראלי, במיוחד שיש לו דרכון, שיוכל להכנס לארץ, גם במצבי משבר וגם במצבים אחרים.
דוד ביטן: ואם הוא נשוי ויש לו אישה שבמקרה אין לה, אז מכניסים אותם באופן זמני, כמו שמכניסים כל תייר, והוא יטפל בבעיות של האשרה הזאת בצורה יותר מהירה.
דוד ביטן: לא יכול להיות שהבעל יהודי ויש לו דרכון ישראלי והאישה יהודייה, יכולה לעלות מכח חוק השבות, לא נותנים לה לעלות.
שלומית אבינח: כל המקרים האלה, אין להם אישור לעלות.
דוד ביטן: בזה צריך לטפל ולשנות.
דוד ביטן: ולקראת גל הקורונה הבא שיבוא, ואין על זה ויכוח, אם לא יבוא עכשיו אז הוא יבוא בחורף, אני לא יודע מה יהיה בחורף.
דוד ביטן: תהיה גם שפעת וגם קורונה ואני מקווה שימצאו בינתיים פתרון לעניין הזה, אנחנו צריכים להסדיר מנגנון מסודר שיהיה וגם הנחיות מסודרות.
דוד ביטן: המשפחות בארץ לא צריכות לרוץ כמו משוגעים לראות עם מי מדברים ומה עושים וזה.
דוד ביטן: אלה דברים שאנחנו נבקש ממינהל האוכלוסין, ולפעם הבאה נזמין גם מישהו ממשרד הבריאות, כי אני רואה שהדבר הזה חופף.
דוד ביטן: אנחנו נסגור את השידור וההקלטה.
דוד ביטן: אני מתכבד לפתוח את ישיבת ועדת העלייה, הקליטה והתפוצות.
דוד ביטן: הנושא הראשון על סדר-היום הוא: הקמת ועדת משנה לפי סעיף 109 לתקנון הכנסת.
דוד ביטן: בהתאם לסעיף 109 לתקנון הכנסת, אני מעמיד להצבעה את הקמת ועדת המשנה לעניין, נקרא לה, חיילים בודדים בשירות ובשחרור.
דוד ביטן: הוועדה מציעה את חבר הכנסת אלכס קושניר לכהן כיושב-ראש ועדת המשנה.
דוד ביטן: אני מציע שכשתרכיב את החברים, תביא לנו הצעה לישיבה הבאה, בסדר?
דוד ביטן: אושר.
אנדרי קוז'ינוב: אושרת, אלכס.
דוד ביטן: יופי.
דוד ביטן: זה אושר פה-אחד.
דוד ביטן: תיתן את השמות למנהלת הוועדה אחרי שתדבר עם אנשים, בסדר?
אלכס קושניר: הסיעות האחרות כבר מסרו את החברים?
שלומית אבינח: טרם נתנו.
שלומית אבינח: כחול לבן לא נתנו.
שלומית אבינח: ש"ס לא נתנו.
דוד ביטן: חכה עוד שבוע.
שלומית אבינח: יש מקום לליכוד גם.
שלומית אבינח: יש עוד מקום לליכוד.
דוד ביטן: אה, לליכוד יש מקום לעוד אחד?
שלומית אבינח: כן.
שלומית אבינח: אופיר סופר מעוניין להיות חבר בוועדה, אבל לימינה אין חבר בוועדה.
דוד ביטן: אפשר לתת לו על חשבון הליכוד.
דוד ביטן: אם זו הבעיה.
דוד ביטן: אין בעיה.
דוד ביטן: אני אטפל בזה.
אלכס קושניר: שלומית, יש מינימום לכמות החברים?
דוד ביטן: לא מינימום, יש מקסימום.
אלכס קושניר: מה המקסימום?
דוד ביטן: למרות שזה לא בעיה לסדר גם את זה דרך ועדת הכנסת.
דוד ביטן: אבל לא משנה.
דוד ביטן: אנחנו לא צריכים יותר מדי.
שלומית אבינח: בסך הכול יש לנו תשעה חברים.
דוד ביטן: תשעה זה מספיק בוועדה כזאת.
דוד ביטן: זו לא ועדת הכלכלה ולא ועדת הכספים.
מרב תורג'מן: תשעה חברים.
מרב תורג'מן: לא יכולים להיות יותר מערכאות - - - ועדת האתיקה.
שלומית אבינח: תשעה אישרה ועדת הכנסת .
שלומית אבינח: אבל גם יש רק חמישה בפועל ואחד שרוצה להיכנס.
אלכס קושניר: אבל לוועדת המשנה יכולים להצטרף גם אנשים שהם לא חלק מחברי הוועדה?
שלומית אבינח: רק חברי הוועדה.
מרב תורג'מן: לא.
מרב תורג'מן: רק חברי הוועדה יכולים להצטרף.
דוד ביטן: רק חברי הוועדה.
מרב תורג'מן: רק חברי הוועדה.
מרב תורג'מן: אבל גם ממלאי מקום קבועים.
שלומית אבינח: אין לנו ממלאי מקום.
מרב תורג'מן: אין עדיין?
שלומית אבינח: אין.
דוד ביטן: אני מתכבד לפתוח את הנושא השני על סדר-היום, זה המשך לישיבה הקודמת, בעניין של מענק קורונה לחיילים המשוחררים.
שלומית אבינח: חיילים בודדים משוחררים.
דוד ביטן: מה?
דוד ביטן: אני אומר: בודדים.
דוד ביטן: אני לא אחזור על זה.
דוד ביטן: אם טעיתי, אז תקבלו את זה איך שזה.
דוד ביטן: הכוונה שלנו היא לבודדים.
דוד ביטן: אני מציע שמנהלת הוועדה תדווח לנו מה היה מאז הישיבה ואנחנו נמשיך.
דוד ביטן: הינה, בבקשה.
שלומית אבינח: את זה ענבל תדווח.
שלומית אבינח: אני אגיד מה אנחנו רצינו.
שלומית אבינח: בדיון הקודם שהתקיים לפני שבוע עודכנו על ידי נציגי צה"ל, כי 500 חיילים טרם קיבלו את מענק הקורונה מתוך 2,000 זכאי מענק.
שלומית אבינח: בסיכום הישיבה ביקשו כל חברי הוועדה להעביר את המענק באופן מיידי לכל הממתינים.
שלומית אבינח: בישיבה השתתף גם השר מיכאל ביטון.
שלומית אבינח: ביקשנו שהוא יצטרף גם לדיון הזה, אבל מפאת לוח הזמנים שלו וההתראה הקצרה שלנו הוא לא יכול להשתתף.
שלומית אבינח: דובר בדיון הקודם שהתקציב שהוקצה לנושא הוא 8 מיליון ש"ח.
שלומית אבינח: לקראת הדיון הנוכחי קיבלנו עדכון מעוזרת השר, כי הכסף טרם הועבר לגבי ה-500, והשר ביטון ביקש לבדוק את הזכאויות במהלך שלושת השבועות הבאים.
שלומית אבינח: בסיכום הישיבה, הציע יושב-ראש הוועדה חבר הכנסת דוד ביטן להעניק עוד 4,500 ש"ח, חלף אבטלה, לכל אותם החיילים הבודדים המשוחררים שענו על הקריטריונים לקבלת המענק הראשון.
דוד ביטן: עוד 4,000.
שלומית אבינח: עוד 4,500.
דוד ביטן: 4,000.
שלומית אבינח: 4,000?
דוד ביטן: זה כמו המענק הקודם.
דוד ביטן: לא נשנה את זה.
שלומית אבינח: הצעה זו היא הצעה דומה להחלטה שהתקבלה בממשלה להעניק הטבה דומה להטבה שלה זכו העובדים מגיל 67, שלא חזרו עדיין לעבודתם ועבדו קודם, שיקבלו מענק של חודש נוסף של 4000 ש"ח לכל עובד.
שלומית אבינח: כלומר, כמו אלה מעל גיל 67, אז גם החיילים הבודדים – להשוות את הזכאות שלהם לחודש נוסף.
שלומית אבינח: כמו כן החליטה הממשלה, כי מי שזכאי למס הכנסה שלילי – 300,000 איש – באופן מיידי, בחודש הבא יקבלו 8,000 ש"ח לאדם בהיקף של 400 מיליון ש"ח הוצאה.
שלומית אבינח: מתן המענק עכשיו יקל עליהם לעבור את התקופה.
דוד ביטן: מה שאני מבין הוא שיש לנו שתי בעיות.
דוד ביטן: הבעיה הראשונה היא 500 איש שעדיין לא קיבלו.
דוד ביטן: משום מה, אני לא יודע.
דוד ביטן: אולי הם לא רוצים להגיש.
דוד ביטן: זה כבר עניין אחר.
ענבל פז-פיטל: אני אעדכן.
דוד ביטן: הבעיה השנייה היא שהמועד האחרון להגשת הבקשות הוא 30 ביוני 2020.
דוד ביטן: אני אצטרך מהאוצר איזושהי דחייה על מנת שיוכלו לטפל בזה.
דוד ביטן: כי גם השר אומר שייקח לו בין שלושה שבועות לארבעה שבועות על מנת לטפל בזה.
דוד ביטן: והבעיה שנייה היא, כמובן, שאנחנו רוצים לתת להם עוד חודש אחד, כי זה מגיע להם, לכל החיילים המשוחררים, שהם חיילים בודדים.
דוד ביטן: זה 8 מיליון שקל בסך הכול.
דוד ביטן: בואו נגיד, בתשלומים שניתנו לקורונה, זה בטל בשישים.
דוד ביטן: אם אנחנו היינו במצב רגיל, 8 מיליון שקל זה היה הרבה כסף.
דוד ביטן: אבל מכיוון שנתנו מיליארדים לנושא של הקורונה, אין סיבה להפלות חיילים בודדים משוחררים בעניין הזה.
דוד ביטן: מה גם שאיך שהם ישתחררו, אתם יודעים, אי-אפשר למצוא עבודה כשמדובר בחודש-חודשיים של הקורונה.
דוד ביטן: פשוט יש מעל מיליון מובטלים.
דוד ביטן: אז אין שום סיכוי שהם יעבדו במקום עבודה.
דוד ביטן: מהסיבה הזאת צריך לתת להם עוד חודש.
דוד ביטן: אז אנחנו נתחיל עם משרד הביטחון?
דוד ביטן: אתם תשמעו את כולם ואחר כך תתייחסו.
דוד ביטן: אלוף משנה גלית גולן, ובעתיד תת-אלוף, נכון?
דוד ביטן: זה בטוח, אני לא טועה פה.
דוד ביטן: בסוף תגיעי לתת-אלוף.
גלית גולן: אני אתן, בבקשה, לראש אגף לחיילים משוחררים במשרד הביטחון להציג את הנושא.
ענבל פז-פיטל: הנושא של מענק שכר דירה לבודדים משוחררים הוא במשרד הביטחון.
ענבל פז-פיטל: ואנחנו נעדכן מהישיבה הקודמת שכבר 1,500 חיילים בודדים משוחררים קיבלו את הטבת שכר הדירה, שזה 1,000 ש"ח לחודש ובנוסף את מענק הקורונה.
ענבל פז-פיטל: נמצאים היום בתהליכים כאלה ואחרים כ-200 חיילים משוחררים בודדים שנרשמו להטבה וטרם הגישו את המסמכים.
ענבל פז-פיטל: יש באתר שלנו מקום שבו נרשמים קודם להטבה.
ענבל פז-פיטל: אנחנו בודקים את הזכאות.
ענבל פז-פיטל: אם הם בשנה ראשונה ועונים על התנאים, מבחינתנו, רק שתדע כבוד היושב-ראש, הם כבר נכנסו.
ענבל פז-פיטל: כל עוד הם זכאים, אנחנו לא צריכים ארכת מועד.
דוד ביטן: לגביהם?
ענבל פז-פיטל: כן.
ענבל פז-פיטל: גם אם הם לא הגישו את המסמכים ואנחנו בבדיקה, בתיאום עם האוצר, הם זכאים להשלמה.
דוד ביטן: על ה-276 את מדברת?
ענבל פז-פיטל: 276 זו רשימה שנאספה באופן פרטי בציבור והועברה לשר מיכאל ביטון.
ענבל פז-פיטל: אנחנו בדקנו אחד-אחד.
ענבל פז-פיטל: זה לא קשור לנתונים שאני נותנת עכשיו.
ענבל פז-פיטל: בתוכה יש כבר 80 שקיבלו את המענק ואת שכר הדירה.
ענבל פז-פיטל: יש שם כאלה שהם לא בודדים.
שלומית אבינח: מתוך ה-276?
ענבל פז-פיטל: נכון.
ענבל פז-פיטל: יש שם כאלה שהם לא בודדים ולא מוכרים והם לא חיילים משוחררים.
ענבל פז-פיטל: זו פשוט רשימה ציבורית.
דוד ביטן: אז לא מגיע להם.
ענבל פז-פיטל: לא.
ענבל פז-פיטל: זו רשימה ציבורית שהעבירו.
ענבל פז-פיטל: ויש שם 158 שהם בתוך אלה שעכשיו אמרתי, שלנו יש עוד שאנחנו יודעים עליהם.
דוד ביטן: אז אלה מטופלים?
ענבל פז-פיטל: מטופלים.
דוד ביטן: לגביהם לא צריך אורכה.
ענבל פז-פיטל: לא צריך אורכה והם מטופלים באופן פרטני.
דוד ביטן: ולמי צריך עוד אורכה?
ענבל פז-פיטל: באופן פרטני הם גם מ טופלים.
דוד ביטן: אז למי צריך אורכה?
דוד ביטן: לאלה מתוך 2,000?
ענבל פז-פיטל: לאלה שיגישו בשבוע - - -
דוד ביטן: מתוך 2,000?
ענבל פז-פיטל: יפה.
דוד ביטן: כמה יש בסך הכול שמגיע להם את ה-4,000 שקל?
ענבל פז-פיטל: עד היום קיבלו 1,500.
דוד ביטן: אבל כמה יש בסך הכול?
ענבל פז-פיטל: יש לנו בצנרת עכשיו, אנחנו מעריכים, כ-300.
ענבל פז-פיטל: אנחנו צריכים לבדוק מתוכם - - -
שלומית אבינח: כ-300 שאתם יודעים עליהם?
שלומית אבינח: שכבר הגישו?
שלומית אבינח: כי את אומרת 200.
ענבל פז-פיטל: שהגישו ונרשמו, מתוכם 158 נמצאו זכאים.
ענבל פז-פיטל: ועוד 33 מתוך הרשימה בכלל לא הגישו בקשה.
ענבל פז-פיטל: פנינו אליהם גם בטלפון וגם ב-SMS.
שלומית אבינח: זאת אומרת, 68 לא הגישו בקשה, לפי מה שכתבת.
ענבל פז-פיטל: לא, לא.
ענבל פז-פיטל: מתוך ה-68 תראי חלוקה: 33 לא הגישו בקשה וזכאים, ופנינו אליהם אחד-אחד אישית גם בטלפון וגם ב-SMS להגיש בקשה עד ה-30 ביוני עם המסמכים; 35 הם אלה שאמרתי שהם לא מוכרים.
דוד ביטן: אז למה הם לא מגישים את המסמכים?
דוד ביטן: יש עם זה איזו בעייתיות פה?
דוד ביטן: במסמכים?
ענבל פז-פיטל: תהליך ההרשמה באתר הוא שקודם כול נרשמים להטבה ומקבלים לאזור האישי הודעה: אתם זכאים, נא הגישו את המסמכים.
אנדרי קוז'ינוב: איזה מסמכים הם צריכים להגיש?
ענבל פז-פיטל: חוזה שכירות.
ענבל פז-פיטל: חוזה שכירות בתוקף לתקופת הקורונה, שזה המתווה שהושג עם האוצר.
ענבל פז-פיטל: זאת אומרת, אם הם מגישים חוזה שכירות מלפני חצי שנה, שלא בתקופת הקורונה - - -
דוד ביטן: הסיוע הבא תלוי רק בשכירות?
ענבל פז-פיטל: 1,000 ש"ח בחודש לשכירות.
דוד ביטן: הם לא צריכים מחיה?
שלומית אבינח: זה 1,000 ו-4,000.
דוד ביטן: אה, 1,000 פלוס 4,000.
ענבל פז-פיטל: ה-4,000 היא הטבה החדשה של משבר הקורונה למי שיש לו - - -
דוד ביטן: היא לא קשורה לחוזה השכירות.
ענבל פז-פיטל: היא לא קשורה.
ענבל פז-פיטל: הם מקבלים 1,000 ש"ח בחודש.
דוד ביטן: כמה חיילים בסך הכול?
דוד ביטן: יש הרי 5,000 חיילים.
ענבל פז-פיטל: יש 3,500 משוחררים.
דוד ביטן: אז למה השאר לא מגישים בקשה?
ענבל פז-פיטל: כי יש כאלה שלא גרים בשכירות.
ענבל פז-פיטל: יש כאלה שחזרו למשפחות.
ענבל פז-פיטל: יש כאלה שגרים - - -
דוד ביטן: אבל מגיע להם את 4,000 בכל מקרה.
דוד ביטן: מה זה קשור שכר דירה?
דוד ביטן: אני לא מבין.
ענבל פז-פיטל: זאת שאלה שצריך להפנות לאוצר.
דוד ביטן: מה הקשר לשכר דירה?
דוד ביטן: מה זה?
דוד ביטן: הוא חייב לשכור דירה כדי לבזבז את ה-4,000, כדי לקבל את ה-4,000?
דוד ביטן: אני לא הבנתי את העניין הזה.
יעל אגמון: המענק הזה ניתן כדי לייצר פתרון שהוא יחסית מהיר ולא דורש חקיקה.
יעל אגמון: בעצם התלבשנו על צינור סיוע שכבר קיים בקרן, שזה סיוע בשכר דירה לחיילים בודדים.
יעל אגמון: בסדר?
יעל אגמון: חייל בודד שחי בארץ – חלקם, דרך אגב, הם עולים והם חוזרים אחרי השירות הצבאי לחו"ל – חייל בודד שחי בארץ ושוכר דירה, הקרן משלמת לו בכל חודש 1,000 שקל.
דוד ביטן: התלבשתם על זה.
יעל אגמון: התלבשנו על זה.
דוד ביטן: אבל מה קורה עם כאלה שאין להם?
דוד ביטן: בגלל נוכחות חובה להתייצב אתם לא נותנים לו?
יעל אגמון: אלה שאין להם שכר דירה לא זכאים למענק הזה.
יעל אגמון: אלה שאין להם חוזה שכירות לא זכאים למענק הזה.
דוד ביטן: אתם תצטרכו לטפל בזה.
דוד ביטן: כולם מגיע להם.
דוד ביטן: זה לא משנה אם יש לו דירה או לא.
דוד ביטן: ההפך.
דוד ביטן: מי שאין לו דיברה מגיע לו יותר, אני חושב.
דוד ביטן: והם צריכים את זה לדמי מחיה.
יעל אגמון: מי שאין לו דירה כנראה שחי או אצל משפחה או במקום אחר.
יעל אגמון: ואז ההוצאות שלו נמוכות יותר.
שלומית אבינח: מה?
שלומית אבינח: עם סבא, סבתא?
שלומית אבינח: סבא, סבתא?
יעל אגמון: סבא, סבתא, דודים, דודות.
יעל אגמון: חזר לחו"ל, יכול להיות.
דוד ביטן: אם הוא נסע לחו"ל, לא מגיע לו.
דוד ביטן: הוא חי בחו"ל ולא מגיע לו שום דבר.
דוד ביטן: אם הוא נמצא בחו"ל, אין על זה ויכוח.